ai4bharat/Pralekha huggingface dataset:
மனித வள மேம்பாட்டு அமைச்சகம்
திரு தர்மேந்திர பிரதான் உத்தரகாண்டில் தேசிய கல்விக் கொள்கை 2020 ஐ செயல்படுத்தும் நிகழ்ச்சியில் பங்கேற்றார்.
மத்திய கல்வி, திறன் மேம்பாடு மற்றும் தொழில் முனைவோர் அமைச்சர் திரு தர்மேந்திர பிரதான், உத்தரகாண்ட் முதல்வர் திரு புஷ்கர் சிங் தாமி, உத்தரகண்ட் மாநிலத்தின் சுகாதாரம், கல்வி மற்றும் கூட்டுறவுத்துறை அமைச்சர் டாக்டர் தன் சிங் ராவத் மற்றும் 2022-23 ஆம் ஆண்டுக்கான கல்வி அமர்வில் பங்கேற்ற உத்தரகாண்ட் அரசின் மூத்த அதிகாரிகள் ஆகியோரும் பங்கேற்றனர்.
தேசிய கல்விக்கொள்கை 2020 என்பது அறிவு சார்ந்த பொருளாதாரம் மற்றும் சமூகத்தை அமைப்பதற்கான ஒரு தத்துவ ஆவணம் என்று அவர் கூறினார்.
உத்தரகாண்ட் மாநிலம் ஒரு தெய்வீக பூமி என்றும் அறிவு பூமி என்றும் அவர் கூறினார்.
தேசிய கல்விக்கொள்கை 2020 என்பது, கல்வி கற்பதற்கு 3 வயது முதல் பால்வாடிகா எனப்படும் முதல் மூன்று வருடங்கள் முக்கியத்துவம் வாய்ந்தது என்றும், இதை ஏற்றுக்கொண்ட முதல் மாநிலமாக நாட்டிலேயே உத்தரகாண்ட் இருப்பதாகவும் திரு பிரதான் கூறியுள்ளார்.
பின்னர் அவர் மேலும் கூறுகையில், “தேசிய கல்விக்கொள்கை 2020, உள்ளூர் மொழிகளுக்கும் தாய்மொழிக்கும் முக்கியத்துவம் அளித்துள்ளது.
காலனித்துவ அடிமைத்தனத்திலிருந்து நமது கல்வி முறையை நாம் பிரித்து எடுத்து, முன்னோக்கிய கல்வி முறையை உருவாக்க வேண்டும்”, என்றார்.
உத்தரகாண்ட் மாநிலம், இளைஞர்களை நாளைய சவால்களுக்கு தயார்படுத்தும் திறன் கொண்டது என்றும் இன்றைய துவக்கம் அந்த திசையை நோக்கிய ஒரு முக்கியமான படியாகும் என்றும் அவர் கூறினார்.
விவசாயத்துறை அமைச்சகம்
தமிழக மீனவர்களுக்கு பெரிய மீன்பிடி கலங்கள் வழங்குதல்
மத்திய அரசின் நிதி உதவியுடன் கூடிய நீலப்புரட்சித் திட்டத்தின் கீழ் ஆழ்கடல் மீன்பிடித்தலுக்கு உதவும் திட்டம் அறிமுகப்படுத்தப்பட்டுள்ளது. இதன்படி, மீன்பிடிக்கும் பாரம்பரிய தொழிலில் ஈடுபட்டுள்ள மீனவர்கள், அவர்களது சங்கங்கள், சுயஉதவிக் குழுக்கள், மீன் உற்பத்தி அமைப்புகள் ஆகியவற்றுக்கு பெரிய அளவிலான படகுகள் வழங்கப்படும். ஆழ்கடல் பகுதியில் மீன் பிடிக்கும் உதவும் டுனா என்னும் இந்த வகை படகின் மதிப்பு ரூ.80லட்சமாகும். இதில் ஐம்பது சதவீத்த்தை மத்திய அரசு மானியமாக வழங்குகிறது.
இந்தத் திட்டத்தின் கீழ் 2017-18-ம் ஆண்டின் டுனா கப்பல்களை வாங்குவதற்கு ரூ.300 கோடியை தமிழக அரசுக்கு மத்திய அரசு வழங்கியுள்ளது. இதன் மூலம் ராமேஸ்வரம் பகுதியில் உள்ள குந்துகால் என்னும் இடத்தில் மீன் இறங்கும் மையம் ஒன்று கட்டப்படும்.
ஆழ்கடல் மீன்பிடித் திட்டத்தின் கீழ் ஆந்திர அரசுக்கு ரூ.259.20 லட்சமும், குஜராத் அரசுக்கு ரூ.211.20 லட்சமும் மத்திய அரசால் அனுமதிக்கப்பட்டுள்ளது.
மத்திய வேளாண் மற்றும் விவசாயிகள் நலத்துறை இணை அமைச்சர் திருமதி கிருஷ்ணராஜ் இத்தகவலை தெரிவித்தார்.
-------
(Visitor Counter : 300
நிதி அமைச்சகம்
ஏல விற்பனை  ஜிஎஸ் 2025-ன் 5.22%; ஏல விற்பனை  ஜிஎஸ் 2034-ன் 6.19%; ஏல விற்பனை  ஜிஎஸ் 2050-ன் 7.16%;
இந்திய அரசு பின்வரும் ஏல விற்பனைகளை அறிவித்துள்ளது. 1. விலை அடிப்படையிலான ஏலத்தின் மூலம் அறிவிக்கப்பட்ட தொகை ரூ.12000 கோடிக்கான  அரசுப்பங்கில் 5.22 சதவீதம், 2025 விற்பனை , 2. விலை அடிப்படையிலான ஏலத்தின் மூலம் அறிவிக்கப்பட்ட தொகை ரூ. 11000 கோடிக்கான  அரசுப் பங்கில் 6.19 சதவீதம், 2034 விற்பனை , 3. விலை அடிப்படையிலான ஏலம் மூலம், அறிவிக்கப்பட்ட ரூ.7000 கோடிக்கான அரசின் பங்கு 2050–இன் 7.16 சதவீதம் விற்பனை ஆகியவை வெளியிட்டப்பட்டுள்ளன. ஒவ்வொரு பங்குக்கும் ரூ.2000 கோடி வரையிலான கூடுதல் சந்தாவை வைத்துக் கொள்ள இந்திய அரசுக்கு வாய்ப்புள்ளது. பல்நோக்கு விலை முறை மூலம் 2020 ஜூலை 10 அன்று இந்திய ரிசர்வ் வங்கியால், அதன் மும்பை அலுவலகத்தில் ஏலம் நடத்தப்படும்.
அரசுப் பங்குகளுக்கான போட்டி அல்லாத ஏல வசதித் திட்டத்தின் கீழ், அறிவிக்கப்பட்ட பங்கு விற்பனை த் தொகையில், 5 சதவீதம் தகுதியான தனிநபர்கள் மற்றும் நிறுவனங்களுக்கு ஒதுக்கப்படும்.
ஏலத்துக்கான போட்டி மற்றும் போட்டி அல்லாத புள்ளிகள், இந்திய ரிசர்வ் வங்கியின் கோர் பாங்கிங் தீர்வு  முறையின் படி 2020 ஜூலை 10-ஆம் தேதி மின்னணு முறையில் சமர்ப்பிக்கப்பட வேண்டும். போட்டி அல்லாத புள்ளிகள் காலை 10.30 மணி முதல் 11.00 மணி வரையிலும், போட்டிப் புள்ளிகள் காலை 10.30 மணி முதல் 11.30 மணி வரையிலும் தாக்கல் செய்யப்பட வேண்டும்.
ஏல முடிவுகள் 2020 ஜூலை 10  அன்று அறிவிக்கப்படும். வெற்றிகரமாக ஏலம் எடுத்தவர்கள் பணம் செலுத்துவதற்கான தேதி 2020 ஜூலை 13-ஆம்தேதி .
இந்திய ரிசர்வ் வங்கியின் 2018 ஜூலை 24-ஆம் தேதியிட்ட சுற்றறிக்கை எண். ஆர்பிஐ-2018-19-25-இன் படி அவ்வப்போது திருத்தப்பட்ட ‘ மத்திய அரசுப் பங்குகளில் பரிவர்த்தனை செய்த போது’ விதிமுறைகளுக்கிணங்க வர்த்தகத்துக்கு பங்குகள் தகுதி பெறும்.
பிரதமர் அலுவலகம்
புத்த பூர்ணிமாவையொட்டி பிரதமர் வாழ்த்து
புத்த பூர்ணிமாவையொட்டி பிரதமர் திரு. நரேந்திர மோடி வாழ்த்துத் தெரிவித்துள்ளார்.
பிரதமர் தமது ட்விட்டர் பதிவில் கூறியிருப்பதாவது:
“புத்த பூர்ணிமாவையொட்டி வாழ்த்துக்கள். மகாவீர் புத்தரின் உயர்ந்த கோட்பாடுகள், நமக்கு வழிகாட்டுவதோடு, நம்மை வலிமையாக்கும்.”
குடியரசுத் தலைவர் செயலகம்
புதிய அமைச்சர்கள் குறித்த செய்தி வெளியீடு
பிரதமரின் அறிவுரையின் படி, கீழே குறிப்பிட்டுள்ளவர்களை அமைச்சர்களாக குடியரசுத் தலைவர் நியமித்துள்ளார்.
கேபினெட் அமைச்சர்கள்
1. திரு நாராயண் தாட்டு ராணே
2. திரு சர்பானந்த சோனோவால்
3. டாக்டர் வீரேந்திர குமார்
4. திரு ஜோதிராதித்ய எம் சிந்தியா
5. திரு ராம்சந்திர பிரசாத் சிங்
6. திரு அஷ்வினி வைஷ்ணவ்
7. திரு பசுபதி குமார் பரஸ்
8. திரு கிரண் ரிஜிஜூ
9. திரு ராஜ் குமார் சிங்
10. திரு ஹர்தீப் சிங் புரி
11. திரு மன்சுக் மண்டாவியா
12. திரு புபேந்தர் யாதவ்
13. திரு பர்ஷோத்தம் ருபாலா
14. திரு ஜி கிஷன் ரெட்டி
15. திரு அனுராக் சிங் தாக்கூர்
இணை அமைச்சர்கள்
1. திரு பங்கஜ் சவுத்ரி
2. திருமதி அனுப்பிரியா சிங் பட்டேல்
3. டாக்டர் சத்யபால் சிங் பாகேல்
4. திரு ராஜீவ் சந்திரசேகர்
5. திருமிகு சோபா கரந்த்லாஜே
6. திரு பானு பிரதாப் சிங் வெர்மா
7. திருமதி தர்ஷனா விக்ரம் ஜர்தோஷ்
8. திருமதி மீனாக்ஷி லேகி
9. திருமதி அன்னபூர்ணா தேவி
10. திரு ஏ நாராயணசாமி
11. திரு கௌஷல் கிஷோர்
12. திரு அஜய் பட்
13. திரு பி எல் வெர்மா
14. திரு அஜய் குமார்
15. திரு சௌஹான் தேவுசின்ஹ்
16. திரு பகவந்த் குபா
17. திரு கபில் மோரேஷ்வர் பாட்டீல்
18. திருமிகு பிரதிமா பௌமிக்
19. டாக்டர் சுபாஸ் சர்கார்
20. டாக்டர் பகவத் கிஷன்ராவ் கராட்
21. டாக்டர் ராஜ்குமார் ரஞ்சன் சிங்
22. டாக்டர் பாரதி பிரவீன் பவார்
23. திரு பிஷ்வேஸ்வர் துடு
24. திரு சாந்தனு தாக்கூர்
25. டாக்டர் முஞ்சபாரா மகேந்திரபாய்
26. திரு ஜான் பர்லா
27. டாக்டர் எல் முருகன்
28. திரு நிசித் பிரமாணிக்
மேற்கண்டவர்களுக்கு அமைச்சர்களாக பதவி பிரமாணமும், ரகசிய காப்பு உறுதிமொழியையும் குடியரசுத் தலைவர் மாளிகையில் இன்று நடைபெற்ற நிகழ்ச்சி ஒன்றில் குடியரசுத் தலைவர் செய்து வைத்தார்.
-----
(
அறிவியல் மற்றும் தொழில்நுட்பத்துறை
மகாராஷ்டிரா மற்றும் கர்நாடகாவின் மேற்கு தொடர்ச்சி மலையில் இரண்டு புதிய பைப்வோர்ட் தாவர வகைகளை, பூனாவின் அகர்கர் ஆராய்ச்சி நிறுவன விஞ்ஞானிகள் கண்டுபிடித்துள்ளனர்
இந்த புதிய தாவர வகைகள், பல்வேறு மருத்துவ குணங்கள் கொண்டவை
உலகெங்கிலும் உள்ள 35 உயிரியல் பன்முகத் தன்மை வாய்ந்த இடங்களுள் ஒன்றான மேற்குத்தொடர்ச்சி மலையில் மருத்துவ குணங்கள் கொண்ட இரண்டு புதிய தாவர வகைகள் கண்டுபிடிக்கப்பட்டுள்ளன.
பைப்வோர்ட்ஸ் என்று அழைக்கப்படும் 111 இனங்களைக் கொண்ட இந்த தாவர வகை, மேற்கு தொடர்ச்சி மலையில் பரவலாக காணப்படுகிறது.
இவற்றில் பெரும்பாலானவை மேற்கு தொடர்ச்சி மலைப் பகுதியிலும் கிழக்கு ஹிமாலயா பகுதியிலும் காணப்படுகின்றன. அவற்றில் எரியோகாலான் சினேரியம் என்று அழைக்கப்படும் தாவர இனத்தில் புற்றுநோய் உள்ளிட்ட நோய்களுக்கான மருத்துவ குணம் உள்ளது. இதேபோல் பிற தாவர இன வகைகள் குடல் நோய் சிகிச்சைக்கு உகந்தது. எனினும் புதிதாக கண்டுபிடிக்கப்பட்டுள்ள தாவர இன வகைகளின் மருத்துவ தன்மைகள் இன்னும் கண்டறியப்படவில்லை.
பூனாவில் உள்ள அகர்கர் ஆராய்ச்சி நிறுவன விஞ்ஞானிகள் மகாராஷ்டிரா மற்றும் கர்நாடகத்தில் காணப்படும் இரண்டு அரிய வகை பயிர்களை கண்டுபிடித்துள்ளனர்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1661594
உள்துறை அமைச்சகம்
திருப்பதியில் நவம்பர் 14 அன்று நடைபெறவுள்ள தமிழகம் உள்ளிட்ட மாநிலங்களை உள்ளடக்கிய தென் மண்டலக் குழுவின் 29-வது கூட்டத்திற்கு மத்திய உள்துறை மற்றும் கூட்டுறவு அமைச்சர் திரு அமித் ஷா தலைமை வகிக்கிறார்
திருப்பதியில் 2021 நவம்பர் 14 அன்று நடைபெறவுள்ள தென் மண்டலக் குழுவின் 29-வது கூட்டத்திற்கு மத்திய உள்துறை மற்றும் கூட்டுறவு அமைச்சர் திரு அமித் ஷா தலைமை வகிக்கிறார்.
தமிழ்நாடு, ஆந்திரப் பிரதேசம், கர்நாடகா, கேரளா, தெலங்கானா ஆகிய மாநிலங்களையும் புதுச்சேரி, லட்சத்தீவுகள், அந்தமான் & நிகோபார் தீவுகள் ஆகிய யூனியன் பிரதேசங்களையும் உள்ளடக்கியது தென்மண்டலக் குழுவாகும்.
அனைத்துத் துறைகளிலும் வளர்ச்சியை அடைய ஒத்துழைப்பு மற்றும் போட்டித்தன்மை மிக்க கூட்டாட்சி முறையை மேம்படுத்துவதற்கானத் தேவையை பிரதமர் திரு நரேந்திர மோடி வலியுறுத்தியுள்ளார்.
இத்தகைய ஒத்துழைப்பை தொடர் பேச்சுவார்த்தை மற்றும் விவாதங்களுக்கான அமைப்பு ரீதியான செயல்முறையின் மூலமும் உருவாக்குவதற்கான தளத்தை மண்டல குழுக்கள் வழங்குகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771303
சிறப்பு சேவைகள் மற்றும் கட்டுரைகள்
டிஜிட்டல் எடைக் கருவிகளில் ஒளித்து வைத்து கடத்தி வரப்பட்ட ரூ 5.1 கோடி மதிப்புள்ள போதைப் பொருட்கள் சென்னை விமான நிலையத்தில் பறிமுதல், இருவர் கைது
போதை பொருட்கள் கடத்தல் குறித்து கிடைத்த உளவுத் தகவலின் அடிப்படையில், விமான சரக்குகள் ஏற்றுமதி மையத்தில் தோஹாவிற்கு  அனுப்பப்பட வேண்டிய சரக்கு ஒன்றை சென்னை விமான சரக்குகள் சுங்கத்துறையினர் கைப்பற்றினர்.
அதன் ரசீதில் 7 பொட்டலங்களில் 55 எடைக்கருவிகள் குறிப்பிடப்பட்டிருந்தன. அவற்றை திறந்து பார்த்து சோதித்த போது, எடைக்கருவிகள் வழக்கத்தை விட அதிக எடையில் இருந்தன. இதைத் தொடர்ந்து எடைக்கருவிகள் பரிசோதனைக்கு உட்படுத்தப்பட்டன.
சோதனையின் போது, அவற்றில் ரகசிய பெட்டகங்கள் இருந்ததும், அவற்றுக்குள் போதை மருந்துகள் மறைத்து வைக்கப்பட்டிருந்ததும் கண்டுபிடிக்கப்பட்டது. 44 கிலோ எடையுள்ள ரூ 4.4 கோடி மதிப்பிலான ஹாஷிஷ் எனப்படும் போதைப்பொருளும், ரூ 70 லட்சம் மதிப்புடைய மெத்தாபெட்டமைன் என்னும் போதைப்பொருளும் தேசிய போதைப் பொருள் தடுப்பு சட்டத்தின் கீழ் பறிமுதல் செய்யப்பட்டன.
இந்தியாவில் கட்டுப்பாடுகள் விதிக்கப்படாத, ஆனால் வெளிநாடுகளில் கட்டுப்பாடுகளின் கீழ் வரும் பிரெகாபலின் காப்சூல்கள் 1,620 கிராமும் கைப்பற்றபப்ட்டது.
ஏற்றுமதியாளரான ஸ்ரீஆலயா நிறுவனத்தில் சோதனை செய்யப்பட்டு, ஏற்றுமதியாளர் கைது செய்யப்பட்டார். சுங்க அலுவலக முகவரின் பணியாளர் ஒருவரும் கைது செய்யப்பட்டார்.
மேற்கொண்டு விசாரணை நடந்து வருவதாக சென்னை விமான சரக்குகள் சுங்கத்துறை ஆணையர் செய்தி குறிப்பொன்றில் தெரிவித்துள்ளார்.
மனித வள மேம்பாட்டு அமைச்சகம்
மாநில கல்வி அமைச்சர்கள் கல்வித்துறை செயலர்களுடன் காணொலி காட்சி மூலம் மனிதவள மேம்பாட்டுத் துறை அமைச்சர் கலந்துரையாடினார்
மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் ‘நிஷாங்க்’ இணை அமைச்சர் திரு. சஞ்சய் தோத்ரேவுடன் இணைந்து காணொலி காட்சி மூலம் இன்று அனைத்து மாநிலங்களின் கல்வி அமைச்சர்கள் மற்றும் கல்வித்துறை செயலர்களுடன் கலந்துரையாடினார். 22 மாநிலங்களின் கல்வி அமைச்சர்கள், 14 மாநிலங்கள் மற்றும் யூனியன் பிரதேசங்களின் செயலர்கள் இந்த மாநாட்டில் கலந்து கொண்டனர். இதில், பள்ளிக் கல்வி மற்றும் கல்வியறிவு துறை செயலர் திருமதி. அமிதா கர்வால் மற்றும் அமைச்சகத்தின் மூத்த அதிகாரிகள் பங்கேற்றனர்.
இந்தக் கூட்டத்தில் உரையாற்றிய மத்திய அமைச்சர், தற்போதைய கோவிட்-19 பரவல் நிலை மிகவும் துர்ப்பாக்கியமானது என்றார். அதேசமயம், மாணவர்களின் பாதுகாப்பு மற்றும் கல்வி நலன் ஆகியவற்றை உறுதி செய்ய, அறிவுக்கூர்மையுடன் செயல்பட்டு ,புதிய சோதனைகளை மேற்கொள்ளும் வாய்ப்பாக இந்த நிலையை மாற்றிக் கொள்ளக்கூடிய நேரம் இது என்று அவர் தெரிவித்தார்.
மதிய உணவுத் திட்டத்தை மேம்படுத்த, கொவிட்-19 தொற்று காரணமாக, ஆண்டு முழுவதும் சமையல் செலவுக்கான  மத்திய அரசின் மதிய உணவுத் திட்டத்தின் கீழ் ஒதுக்கீடு ரூ.7300 கோடியில் இருந்து ரூ.8100 கோடியாக உயர்த்தப்பட்டது. இது 10.99 சதவீதம் அதிகமாகும்.
••••••••••••••
(
மனித வள மேம்பாட்டு அமைச்சகம்
கோவிட்-19 காரணமாக தற்போது நிலவும் சூழலை முன்னிட்டு, ஜூலை 1 முதல் 15ஆம் தேதி வரை நடக்கவிருந்த 10 மற்றும் 12ம் வகுப்புகளுக்கான தேர்வுகளை சிபிஎஸ்இ ரத்து செய்துள்ளது.
பல மாநிலங்களில் இருந்து பெறப்பட்ட வேண்டுகோள்களை முன்னிட்டும், கோவிட்-19 காரணமாக தற்போது நிலவும் சூழல்களைக் கருத்தில் கொண்டும், ஜூலை 1ஆம் தேதி முதல் 15ஆம் தேதி வரை நடக்கவிருந்த 10 மற்றும் 12ஆம் வகுப்புக்களுக்கான தேர்வுகளை ரத்து செய்ய மத்திய இடைநிலைக் கல்வி வாரியம்  முடிவு செய்துள்ளது. தேர்வை ரத்து செய்யும் சிபிஎஸ்இ முடிவுக்கும் மற்றும் 10 மற்றும் 12 வகுப்பு மாணவர்களின் இறுதித் தேர்வுகளுக்கான மதிப்பெண்களை மதிப்பீடு செய்யும் திட்டத்துக்கும், உச்சநீதிமன்றம் இன்று சம்மதம் தெரிவித்தது.
12ஆம் வகுப்பு மாணவர்களுக்கு ஜூலை 1ஆம் தேதி முதல் 15ஆம் தேதி வரை தேர்வுகளை நடத்த வேண்டாம் என்ற சிபிஎஸ்இ முடிவை ஏற்றுக்கொண்டதற்கும், மாணவர்களின் பாதுகாப்புக்கு முன்னுரிமை அளித்ததற்காகவும், உச்சநீதிமன்றத்துக்கு தனது நன்றியை மத்திய மனிதவள மேம்பாட்டுத்துறை அமைச்சர் திரு ரமேஷ் பொக்ரியால் நிஷாங்க் தெரிவித்துள்ளார். 10 மற்றும் 12ஆம் வகுப்புகளுக்கான தேர்வு முடிவுகள் அறிவிப்பதற்கு, ரத்து செய்யப்பட்ட தேர்வுகளில் மாணவர்களின் செயல்பாடு மதிப்பீடு, சிபிஎஸ்இ குழு பரிந்துரை அடிப்படையில் மதிப்பீடு செய்யப்படும் என அவர் கூறினார்.
12ஆம் வகுப்பு மாணவர்களுக்கு ஜூலை 1ஆம் தேதி முதல் 15ஆம் தேதி வரை நடக்கவிருந்த தேர்வுகளுக்கான பாடங்களுக்கு, சாதகமான சூழல் ஏற்பட்டதும் விருப்பத் தேர்வுகளை சிபிஎஸ்இ நடத்தும் என திரு. நிஷாங்க் தெரிவித்தார். மதிப்பீடு திட்டத்தின் அடிப்படையில் முடிவுகள் அறிவிக்கப்பட்ட மாணவர்கள், தங்கள் மதிப்பெண்களை அதிகரிக்க விரும்பினால், இந்த விருப்பத் தேர்வுகளில் கலந்து கொள்ள அனுமதிக்கப்படுவர். 10ஆம் வகுப்பு மாணவர்களுக்கு மேலும் தேர்வுகள் நடத்தப்படாது என்றும், சிபிஎஸ்இ மதிப்பீடு, திட்ட அடிப்படையில் அறிவிக்கப்படும் முடிவுகள் இறுதியானதாகக் கருதப்படும் என அவர் தெரிவித்தார்.
மேலே கூறப்பட்ட மதிப்பீடு திட்டத்தின் அடிப்படையிலான தேர்வு முடிவுகள் ஜூலை 15, 2020ஆம் தேதி அறிவிக்கப்படும் என மத்திய அமைச்சர் கூறினார். இதன் மூலம், மாணவர்கள் உயர் கல்வி மையங்களில் விண்ணப்பித்து சேர முடியும். மாணவர்கள், பெற்றோர்கள் மற்றும் ஆசிரியர்களின் ஆரோக்கியம் முக்கியம் என்பதால், இத்திட்டத்தை உச்சநீதிமன்றத்தில் நாங்கள் தெரிவித்தோம் என அவர் கூறினார்.
10 மற்றும் 12ஆம் வகுப்புகளுக்கான தேர்வுகள் பற்றிய சிபிஎஸ்இ அறிவிப்புக்கு இங்கே கிளிக் செய்யவும்.
(Visitor Counter : 165
பிரதமர் அலுவலகம்
ஆஸ்திரேலிய தொழிலாளர் கட்சியின் வெற்றிக்காகவும் பிரதமராகத் தேர்ந்தெடுக்கப்பட்டதற்காகவும் மேதகு அந்தோணி அல்பனீசுக்கு பிரதமர் வாழ்த்து
ஆஸ்திரேலிய தொழிலாளர் கட்சியின் வெற்றிக்காகவும், பிரதமராகத் தேர்ந்தெடுக்கப்பட்டதற்காகவும் மேதகு அந்தோணி அல்பனீசுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“ஆஸ்திரேலிய தொழிலாளர் கட்சியின் வெற்றிக்காகவும், பிரதமராக நீங்கள் தேர்ந்தெடுக்கப்பட்டதற்காகவும் @AlboMPக்கு வாழ்த்துகள்! நமது விரிவான கேந்திர கூட்டுமுயற்சியையும், இந்தோ- பசிபிக் பகுதியில் பகிரப்பட்ட முன்னுரிமைகளையும் வலுப்படுத்த ஆவலாக உள்ளேன்”, என்று தெரிவித்துள்ளார்.
புள்ளியியல் மற்றும் திட்ட அமலாக்கம் அமைச்சகம்
இஎஸ்ஐ திட்டத்தில் 4.17 கோடி புதிய தொழிலாளர்கள் சேர்ப்பு
கடந்த 3 ஆண்டுகளில் இஎஸ்ஐ திட்டத்தில் 4 கோடியே 17 லட்சத்து, ஆயிரத்து 134 புதிய சந்தாதாரர்கள் சேர்ந்துள்ளனர்.
கடந்த 2017 செப்டம்பர் முதல் 2020 ஆகஸ்ட் வரை நாட்டின் வேலை வாய்ப்பு நிலவரம் அதில் ஏற்பட்டுள்ள முன்னேற்றங்கள் குறித்த தகவல்களை, தேர்வு செய்யப்பட்ட அரசு முகமைகளின் நிர்வாக ஆவணங்களில் இருந்து பெற்று, மத்திய புள்ளியல் மற்றும் திட்ட அமலாக்கத்துறை அமைச்சகத்தின் தேசிய புள்ளியல் அலுவலகம் வெளியிட்டுள்ளது.
இதில் தொழிலாளர் வருங்கால வைப்பு நிதித் திட்டத்தில் ஆண்டு வாரியாக புதிதாக சேர்ந்த தொழிலாளர்கள், பாதியில் நின்றவர்கள், வேறு நிறுவனங்களில் சேர்ந்தவர்கள் வயது வாரியாக, பாலின வாரியாக உள்ளன. கடந்த 3 ஆண்டுகளில் இஎஸ்ஐ திட்டத்தில் 4 கோடியே 17 லட்சத்து, ஆயிரத்து 134 புதிய சந்தாதாரர்கள் சேர்ந்துள்ளனர் என்பது தெரியவந்துள்ளது.
அதன் விரிவான அறிக்கை இதனுடன் இணைக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666968
ஆயுஷ்
யோகா மேம்பாடு மற்றும் வளர்ச்சிக்கு சிறப்பான பங்களிப்புக்கான பிரதமர் விருது 2018
2018ம் ஆண்டி யோகாசன மேம்பாடு மற்றும் வளர்ச்சிக்காக சிறப்பான பங்களிப்பை அளித்தமைக்காக நாசிக்கை சேர்ந்த திரு. விஸ்வாஸ் மாண்டலிக் மற்றும் மும்பையை சேர்ந்த யோகா பயிற்சி நிறூவனம் ஆகியோருக்கு பிரதமர் விருது வழங்கப்படுகிறது. பல்வேறு பிரிவுகளின் கீழ் பெறப்பட்ட 186 விண்ணப்பங்களில் இருந்து இந்த தேர்வு செய்யப்பட்டுள்ளது.
ஆயுஷ் துறையின் செயலர் தலைமையிலான தேர்வுக் குழு இந்த 186 விண்ணப்பங்களை பரிசீலித்து விருது பெறுவோரை தேர்வு செய்தனர். அமைச்சரவை செயலர் தலைமையிலான நடுவர் குழுவில், பிரதமரின் கூடுதல் முதன்மை செயலர், வெளியுறவு செயலர், ஆயுஷ் துறை செயலர் டாக்டர் ஹெச்.ஆர். நாகேந்திரா, ஓ.பி. திவாரி மற்றும் டாக்டர் பி.என். கங்காதர் ஆகியோர் உறுப்பினர்களாக இருந்தனர். இவர்கள் வழிகாட்டும் குழுவின் பரிந்துரைகளை ஆய்வு செய்து விருதுக்காக தேர்வு செய்யப்பட்ட நிறுவன்ங்கள் மற்றும் தனிநபர்களின் பங்களிப்புகளை மதிப்பீடு செய்தனர்.
இந்த பரிசீலனையைத் தொடர்ந்து இந்த ஆண்டு தனிநபர் பிரிவு விருது திரு. விஸ்வாஸ் மண்டாலிக் அவர்களுக்கும் நிறுவன பிரிவில் மும்பையை சேர்ந்த யோகா நிறுவனத்திற்கும் அளிக்கப்படுகிறது.
இந்த பரிந்துரையை ஏற்று நாசிக்கை சேர்ந்த திரு. விஸ்வாஸ் மாண்டலிக் மற்றும் மும்பையை சேர்ந்த யோகா நிறுவனத்திற்கும் 2018ம் ஆண்டில் யோகா மேம்பாடு மற்றூம் வளர்ச்சிக்காக சிறப்பாக பணியாற்றியதற்கான பிரதமர் விருதுகளை அளிக்க அரசு ஒப்புக்கொண்டுள்ளது. 2017ம் ஆண்டு புனேயில் உள்ள ருக்மணி அய்யங்கார் நினைவு யோகா பயிற்சி நிறுவனம் இந்த விருதைப் பெற்றது.
விவசாயத்துறை அமைச்சகம்
நெல் விதைப்பு பரப்பு 400 லட்சம் ஹெக்டேரை தாண்டியது
182 லட்சம் ஹெக்டேரில் விதைக்கப்பட்ட சிறுதானியங்கள்
கரும்பு பரப்பு 59.91 லட்சம் ஹெக்டேராக இருந்தது.
காரீப் பயிர் விதைப்பு 1088 லட்சம் ஹெக்டேரை தாண்டியது
மத்திய வேளாண் மற்றும் விவசாயிகள் நலத் துறை 2023 செப்டம்பர் 8ஆம் தேதிநிலவரப்படி காரீப் பயிர்களின் பரப்பளவு விவரங்களை வெளியிட்டுள்ளது.
நெற்பயிர் 403.41 லட்சம் ஹெக்டேர் பரப்பில் பயிரிடப்பட்டுள்ளது. கடந்த ஆண்டு 392.81 லட்சம் பரப்பில் நெற்பயிர் பயிரிடப்பட்டது.
பயறு வகைகள் 119.91 லட்சம் ஹெக்டேரிலும், சிறுதானியங்கள் 182.21 லட்சம் ஹெக்டேரிலும், எண்ணெய் வித்துக்கள் 191.49 ஹெக்டேரிலும், கரும்பு 59.91 லட்சம் ஹெக்டேரிலும் பயிரிடப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
2025-க்குள் காசநோயை முற்றிலும் ஒழிக்க அனைவரும் ஆதரவு அளிக்க வேண்டும்- டாக்டர் ஹர்ஷ் வர்தன்
“காச நோய்க்கு எதிரான போராட்டத்தை மக்கள் இயக்கமாக மாற்ற வேண்டும்”. காச நோய் பற்றிய முன்னெச்சரிக்கை, பரிசோதனை மற்றும் குணப்படுத்துதல் குறித்து பெருவாரியான மக்களிடையே விழிப்புணர்வு ஏற்படுத்தும் வகையிலான விரிவான வழிமுறைகள் பின்பற்றப்பட வேண்டும் என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் கேட்டுக் கொண்டுள்ளார். காச நோய் மேலாண்மை குறித்து பல்வேறு தரப்பினருடன் நடைபெற்ற கூட்டத்திற்குத் தலைமை வகித்துப் பேசிய அவர் இதனைத் தெரிவித்தார்.
இந்தியாவில் வரும் 2025-ஆம் ஆண்டுக்குள் காச நோயை முற்றிலும் நீக்குவதற்காக சம்பந்தப்பட்டவர்கள் அனைவரும் இணைந்து செயல்பட ஒருங்கிணைந்த தளம் அமைக்கப்பட வேண்டும் என்று அவர் வலியுறுத்தினார்.
“காசநோயை நீக்குவதில் அனைவரின் ஆதரவு முக்கியம். 11 மாதங்களாக பெருந்தொற்றுக்கு எதிராக நாடு போராடி வருகிறது. கொவிட் நோய் தொற்றுக்கு முக்கியத்துவம் அளித்துவரும் நிலையில், வரும் 2025-ஆம் ஆண்டுக்குள் காசநோயை ஒழிக்கும் நமது இலக்கிலிருந்து நாம் பின் வாங்கக் கூடாது”, என்று அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1675704
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.52 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.52 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.98 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859078
குறு சிறு மற்றும் நடுத்தர தொழில் துறை அமைச்சகம்
தேன் இயக்கம் புலம்பெயர்ந்த தொழிலாளர்களுக்கு சுய வேலைவாய்ப்பை தருகிறது; மேற்கு உத்திரப்பிரதேசத்தில் 700 தேனீ பெட்டிகள் விநியோகிக்கப்படுகின்றன
காதி கிராமத் தொழில் ஆணையம்  தனது முதன்மை “தேன் இயக்கம்” திட்டத்தின் மூலம் புலம்பெயர்ந்த தொழிலாளர்களுக்கு உள்ளூர் வேலைவாய்ப்பை உருவாக்குவதன் மூலம் “சுயசார்பு பாரத்தை” நோக்கி ஒரு பெரிய பாய்ச்சலை முன்னெடுத்துள்ளது. குறு, சிறு, நடுத்தரத் தொழில்துறையின் மாநில அமைச்சர் திரு. பிரதாப் சந்திர சாரங்கி உத்தரபிரதேசத்தின் சஹரன்பூர் மற்றும் புலந்த்ஷர் மாவட்டங்களைச் சேர்ந்த 70 புலம்பெயர்ந்த தொழிலாளர்களுக்கு 700 தேனீ பெட்டிகளை இன்று விநியோகித்தார், இதனால் அவர்களுக்குத் தேன் இயக்கத்தின் கீழ் வாழ்வாதார வாய்ப்பு வழங்கப்படுகிறது.
இந்த புலம்பெயர்ந்த தொழிலாளர்கள் - சஹரன்பூரிலிருந்து 40 பேரும், புலந்த்ஷாரில் இருந்து 30 பேரும் - கோவிட் -19 ஊரடங்கு காரணமாக நிதி நெருக்கடியை எதிர்கொண்டு கர்நாடகா, மகாராஷ்டிரா, குஜராத் போன்ற மாநிலங்களிலிருந்து தங்கள் சொந்த ஊருக்குத் திரும்பியிருந்தனர். பிரதமரின் “சுயசார்பு பாரத்” க்கான பிரதமரின் அழைப்பிற்கு பங்களிக்கும் வகையில், காதி கிராமத் தொழில் ஆணையம்  இந்தத் தொழிலாளர்களை அடையாளம் கண்டு, அவர்களுக்கு தேனீ வளர்ப்பில் 5 நாள் பயிற்சி அளித்து, தேனீ வளர்ப்பு நடவடிக்கைகளை மேற்கொள்ள அவர்களுக்குத் தேவையான கருவிகள் மற்றும் தேனீ பெட்டிகளையும் வழங்கியது. பல்வேறு வகை தாவரங்கள் மற்றும் ஏராளமான பயிர்களை உள்ளடக்கிய முழு மேற்கு உத்தரப்பிரதேசமும் தேன் உற்பத்திக்கு ஏற்றது.
சுகாதாரம் மற்றும் குடும்ப நலத்துறை அமைச்சகம்
இந்திய மருத்துவ ஆராய்ச்சி கவுன்சிலின் நோய் ஆராய்ச்சி மையத்தின் நிறுவன தினம்: டாக்டர் ஹர்ஷ் வர்தன் தலைமை தாங்கினார்
பெங்களூரில் உள்ள இந்திய மருத்துவ ஆராய்ச்சி கவுன்சிலின் நோய் ஆராய்ச்சி மையத்தின் , நிறுவன தினத்துக்கு மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் தலைமை தாங்கி, அதன் தசாப்தத்தையும் தொடங்கி வைத்தார்.
மேலும், அபாய காரணிகள் மற்றும் தொற்று அற்ற நோய்களுக்கான சுகாதார தயார்நிலை ஆகியவை குறித்த ஒருங்கிணைந்த தேசிய கணக்கெடுப்பு  முடிவுகள், புற்றுநோய், நீரிழிவு நோய், இதய நோய்கள் மற்றும் பக்கவாதம் ஆகியவற்றுக்கான தொலை தூர மருத்துவ ஆலோசனைக்கான கட்டமைப்பு ஆகியவற்றை மத்திய அமைச்சர் டாக்டர் ஹர்ஷ் வர்தன் வெளியிட்டார்.
கொவிட் தொற்று கட்டுப்பாட்டில், அளவிடமுடியாத பங்களிப்பை அளித்த ஐசிஎம்ஆர் விஞ்ஞானிகளுக்கு ஒட்டு மொத்த மக்கள் சார்பில் டாக்டர் ஹர்ஷ்வர்தன் நன்றி தெரிவித்தார்.
இந்நிகழ்ச்சியில் டாக்டர் ஹர்ஷ் வர்தன் பேசியதாவது:
தொற்று நோய்க்கு மருந்து கண்டறியும் உலகளாவிய நிறுவனங்களில் ஐசிஎம்ஆர்-ம் ஒன்று. இந்தியா தற்போது தடுப்பூசிகளை உருவாக்கி பல நாடுகளுக்கு விநியோகிக்கிறது. இந்த சாதனைக்கான பெருமை நமது விஞ்ஞானிகளையே சாரும். தொற்று அல்லாத நோய்களின் தேசியளவிலான கணக்கெடுப்பு வெளியீடு மகிழ்ச்சி அளிக்கிறது.
தேசிய புற்றுநோய் பதிவு திட்டம், நாட்டுக்கு மிகச் சிறந்த புற்றுநோய் கண்காணிப்புக்கான உபகரணம். புற்றுநோய்க்கான நடவடிக்கைகளை எதிர்கொள்ள இது உதவும். ஆயுஷ்மான் பாரத் மையங்கள் மூலம், வழக்கத்துக்கு மாறான புற்றுநோய்களை பரிசோதிக்கவும் இது உதவும். அனைத்து விதமான புற்றுநோய்களையும் தெரிவிப்பது கட்டாயம் என்ற சட்ட நடவடிக்கை மேற்கொள்வது பற்றி சுாகாதார ஆராய்ச்சிக்கான செயலாளர் ஆய்வு செய்ய வேண்டும்.
கடந்த 12 மாதத்தில் ஆண்களில் நான்கில் ஒரு பங்குங்கு மேல் புகையிலை பொருட்களை பயன்படுத்துவது மற்றும் மது அருந்துவது இந்த என்என்எம்எஸ் கணக்கெடுப்பு முடிவுகள் மூலம் தெரியவந்துள்ளது. ஒருவரின் தினசரி உப்பு பயன்பாடு 8 கிராமாக உள்ளது. பெரியவர்களில் 5ல் இரண்டுக்கு மேற்பட்டோரும், வளர் இளம் பருவத்தினரில் நான்கில் ஒருவரும் குறைந்த அளவில் உடற்பயிற்சி செய்கின்றனர். பெரியவர்களில் நான்கில் ஒருவருக்கு மேல், வளர் இளம் பருவத்தினரில் 6.2 சதவீதம் பேரும் கூடுதல் எடையுடன் உள்ளனர். பெரியவர்களில் 10ல் 3 பேருக்கும், வளர் இளம் பருவத்தினரில் 9.3 சதவீதம் பேருக்கும் ரத்த அழுத்தம் அதிகமாக உள்ளது. பெரியவர்களில் 5ல் இரண்டு பேருக்கு தொற்று அல்லாத நோய் ஏற்படும் காரணங்கள் அதிகம் உள்ளன.
இவ்வாறு டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692148
மனித வள மேம்பாட்டு அமைச்சகம்
கோவிட் 19 குறித்து நாட்டிலுள்ள பல்வேறு பள்ளி, கல்லூரி, பல்கலைக்கழக மாணவர்கள், ஆசிரியர்கள் மற்றும் தலைமைகளுடன், மத்திய மனித ஆற்றல் மேம்பாட்டுத் துறை அமைச்சர் காணொளி மாநாடு
உலகம் முழுவதிலும், நாட்டின் பல இடங்களிலும், பரவி வரும் வைரஸ் நோய் குறித்து, நாட்டின் பல்வேறு பகுதிகளிலும் உள்ள பல பல்கலைக்கழகங்கள், கல்லூரிகள், பள்ளிகள் ஆகியவற்றின் மாணவர்கள், ஆசிரியர்கள், தலைமை ஆசிரியர்கள், கல்வி ஸ்தாபன தலைமைகளுடன் மத்திய மனித ஆற்றல் மேம்பாட்டு துறை அமைச்சர் திரு. ரமேஷ் பொக்ரியால் நிஷாங்க் இன்று காணொளி மூலம் உரையாடினார். இக்காணொளி மாநாட்டில், நாட்டின் பல்வேறு பகுதிகளிலுமிருந்து 800க்கும் மேற்பட்டவர்கள் பங்கேற்றனர்.
நாடு முழுவதிலுமிருந்து, 1000 பல்கலைக்கழகங்கள், 45,000 கல்லூரிகள், 15 லட்சம் மாணவர்கள், ஒரு கோடிக்கும் அதிகமான ஆசிரியர்கள், 33 கோடிக்கும் அதிகமான மாணவர்கள் வைரஸ் நோய் பரவாமல் தடுப்பதற்காக கணிசமான பங்களித்திருக்கிறார்கள் என்று கூறி, அதற்கான அவர்களது முயற்சிகளை அவர் பாராட்டினார். அனைத்து ஆசிரியர்கள் மற்றும் மாணவர்களின் குறைகளையும் திரு பொக்ரியால் பொறுமையுடன் கேட்டறிந்தார்.
இந்த நோய்க்கு எதிரான போராட்டத்திற்கு புதிய சக்தி பெறும் வகையில், பிரதமர் திரு நரேந்திர மோடி அவர்கள் கேட்டுக்கொண்டுள்ளபடி ஏப்ரல் ஐந்தாம் தேதி இரவு 9 மணிக்கு, அனைவரும் மெழுகுவர்த்தி ஏற்றியும், அலைபேசிகளில் உள்ள டார்ச்சுகளைக் காண்பித்தும் ஒளி வீசச் செய்து, தங்கள் ஒற்றுமையை வெளிப்படுத்த வேண்டும் என்றும் திரு. பொக்ரியால் அனைவரையும் கேட்டுக் கொண்டார்
(Visitor Counter : 90